**ОБЩИНСКА ИЗБИРАТЕЛНА КОМИСИЯ**

**ГРАД КОТЕЛ**

**ПРОТОКОЛ № 47**

**Котел, 15.05.2019г.**

**Днес,** 15.05.2019 г. от 17:00 часа, на пл. „Възраждане” № 1, се проведе заседание на ОИК- Котел.,

Присъстваха:

 Председател: Цветомира Иванова Кънева

 Зам.председател: Нели Добринова Добрева

 Секретар: Събина Георгиева Георгиева

 Членове: Величка Калчева Калева

 Радостина Жечева Кънева

 Стефка Димитрова Куцарова

 Яница Георгиева Каранашева

Заседанието бе открито от председателя Цветомира Кънева в 17:00 часа.

Колеги, откривам заседанието на ОИК – Котел. На заседанието присъстват 7 членове на ОИК, съгласно присъствен лист и на основание чл.85, ал.3 от ИК е налице кворум и комисията може да заседава и взема решения.

Пристъпи се към докладване на дневния ред:

Председателят пристъпи към прочитане на ДНЕВЕН РЕД:

1. Разглеждане и произнасяне по постъпили три писма - уведомления на основание чл.30, ал.4, т.5 от ЗМСМА от Председателя на Общински съвет – Котел до ОИК – Котел.

2. Разни.

**Проектът за дневен ред беше подложен на поименно гласуване.**

|  |  |
| --- | --- |
| **РЕЗУЛТАТ ОТ ПОИМЕННО****ГЛАСУВАНЕ** | **ГЛАСУВАЛ****ЗА/ПРОТИВ/ОТСЪСТВА** |
| **Цветомира Иванова Кънева** | **„ЗА”** |
| **Нели Добринова Добрева** | **„ЗА”** |
| **Събина Георгиева Георгиева** | **„ЗА”** |
| **Радостина Жечева Кънева** | **„ЗА”** |
| **Яница Георгиева Каранашева** | **„ЗА”** |
| **Стефка Димитрова Куцарова** | **„ЗА”** |
| **Величка Калчева Калева** | **„ЗА”** |
|  |  |

Дневният ред се прие от ОИК с мнозинство от 7 гласа “ЗА”.

По точка **първа** от дневния ред докладва председателя Цветомира Кънева:

Уважаеми колеги,

Постъпили са три броя писма- уведомления на основание чл.30, ал.4, т.5 от ЗМСМА от Председателя на Общински съвет – Котел, Христина Чолакова, а именно:Писмо с изх.№ 06-СО-29/10.05.2019г.; Писмо с изх.№ 06-Со-30/10.05.2019г.; Писмо с изх.№ 06-СО-31/10.05.2019г., с които ОИК – Котел се уведомява за следното:

* с първото описано писмо Председателя на Общински съвет – Котел уведомява ОИК – Котел, че общинският съветник Таньо Асенов Боянов, издигнат от ПП-ГЕРБ, не е участвал общо в девет заседания, проведени през 2018г., като за пет от тях има подадени писмени уведомления с положен подпис на лицето, а именно за заседания проведени на: 23.02.2018г.; 18.04.2018г.; 29.06.2018г.; 31.07.2018г.; 30.08.2018г.; , за три има писмени уведомления, но същите са без положен подпис от уведомителя, а именно за заседания проведени на: 19.10.2018г.; 01.11.2018г.; 29.11.2018г., а за едно от заседанията няма подадено писмено уведомление, а именно за заседание проведено на: 25.05.2018г.. През 2019г. Общински съвет – Котел има проведени общо четири заседания, на които общинският съветник Таньо Асенов Боянов не е присъствал, като за три поредни заседания има подадени уведомления без положен подпис на същите, а именно за заседания проведени на: 31.01.2019г.; 21.02.2019г.; 28.03.2019г., а за едно има подадено подписано уведомление. Писмото е придружено с копия на всички описани уведомления, копия на присъствените книги от заседанията и копия на обратни разписки и имейли, с които общинският съветник е уведомяван за датите, на които ще се провеждат заседанията на Общински съвет – Котел.
* С второто описано писмо Председателя на Общински съвет – Котел уведомява ОИК – Котел, че общинският съветник Мъстън Алиев Муртазов, издигнат от ПП-ГЕРБ, не е присъствал на общо четирите проведени заседания на Общинския съвет – Котел за 2019г., като за две от заседанията проведени съответно на дати: 31.01.2019г; 21.02.2019г., има подадени писмени уведомления от общинския съветник, на които липсва положен подпис от същия, а за две от заседанията проведени съответно на дати: 28.03.2019г. и 30.04.2019г. няма подадени писмени уведомления. Писмото е придружено с копия на всички описани уведомления, копия на присъствените книги от заседанията и копия на обратни разписки и имейли, с които общинският съветник е уведомяван за датите, на които ще се провеждат заседанията на Общински съвет – Котел.
* С третото описано писмо Председателя на Общински съвет – Котел уведомява ОИК – Котел, че общинският съветник Назиф Мустафов Назифов, издигнат от ПП-ГЕРБ, не е присъствал на три поредни заседания на Общински съвет – Котел от общо четирите проведени за 2019г., като за две от заседанията проведени на дати: 21.02.2019г. и 28.03.2019г. има подадени писмени уведомления от общинския съветник, на които липсва положен подпис от същия, а за третото заседание проведено на дата 30.04.2019г. няма подадено писмено уведомление. Писмото е придружено с копия на всички описани уведомления, копия на присъствените книги от заседанията и копия на обратни разписки и имейли, с които общинският съветник е уведомяван за датите, на които ще се провеждат заседанията на Общински съвет – Котел.

И трите описани уведомления ведно с всички приложения към тях са внесени до ОИК – Котел за разглеждане и произнасяне по компетентност на основание чл.30, ал.4, т.5 от ЗМСМА.

Пристъпи се към разглеждане на уведомленията и на всички приложения към тях.

След кратко обсъждане ОИК - Котел, на основание чл.30, ал.6 от ЗМСМА реши да се изпратят писма до общинските съветници - Таньо Асенов Боянов ; Мъстън Алиев Муртазов и Назиф Мустафов Назифов, с които ОИК – Котел да уведоми всеки един от тях за постъпилото уведомление от Председателя на Общински съвет – Котел и приложените към него документи удостоверяващи основанието за предсрочно прекратяване на пълномощията му и за възможността да направи писмено възражение пред комисията в три дневен срок от уведомяването му.

Премина се към поименно гласуване.

|  |  |
| --- | --- |
| **РЕЗУЛТАТ ОТ ПОИМЕННО****ГЛАСУВАНЕ** | **ГЛАСУВАЛ****ЗА/ПРОТИВ/ОТСЪСТВА** |
| **Цветомира Кънева** | **„ЗА”** |
| **Нели Добринова Добрева** | **„ЗА”** |
| **Събина Георгиева Георгиева** | **„ЗА”** |
| **Радостина Жечева Кънева** | **„ЗА”** |
| **Яница Георгиева Каранашева** | **„ЗА”** |
| **Стефка Димитрова Куцарова** | **„ЗА”** |
| **Величка Калчева Калева** | **„ЗА”** |

Във връзка с гореизложените факти, ОИК – Котел на основание чл.87, от ИК, чл.30, ал.4, т.5 във връзка с чл.30, ал.6, от ЗМСМА взе следното:

**РЕШЕНИЕ № 271**

1. Да се изпратят писма до общинските съветници - Таньо Асенов Боянов ; Мъстън Алиев Муртазов и Назиф Мустафов Назифов, и тримата издигнати от ПП-ГЕРБ, с които ОИК – Котел да уведоми всеки един от тях за постъпилото уведомление от Председателя на Общински съвет – Котел и приложените към него документи удостоверяващи основанието за предсрочно прекратяване на пълномощията му и за възможността да направи писмено възражение пред комисията в три дневен срок от уведомяването му.
2. По точка **втора** от дневния ред не постъпиха предложения за обсъждане.

След изчерпване на дневния ред, заседанието на ОИК – Котел бе закрито от председателя на комисията.

**ПРЕДСЕДАТЕЛ:** /п/.....................
/Цветомира Кънева /

**СЕКРЕТАР:** /п/........................
/Събина Георгиева/